Source: https://ficek.sk/otec-chce-aby-polrocna-dcerka-bola-zverena-jemu-18926
Timestamp: 2018-10-21 15:26:05+00:00
Document Index: 8518312

Matched Legal Cases: ['súd ', 'súd ', 'súd ', 'súd ', 'súd ', 'Súd ']

[2018] Otec chce aby polročná dcérka bola zverená jemu | Poradíme Vám? '
Odpovedané dňa: 18. 10. 2016
Otázka: Otec chce aby polročná dcérka bola zverená jemu
Dobrý deň, mám polrocnu dcerku a jej otec najprv suhlasil zo zverenim do mojej starostlivosti, avsak meni nazor a vyjadril sa, ze akohle dokojim, poziada o zverenie. Momentalne je PN, ma psychicke problemy a berie lieky. Ake podmienky musi otec splnat, aby malu dostal do opatery? Ja byvam u babky, som na RD., avsak planujem navrat do prace. Mala je zdrava, zaopatrena. Uprimne neviem co od neho mozem cakat, ale mam strach, aby mi ju nevzal. Za odpoved dakujem
Odpoveď: Otec chce aby polročná dcérka bola zverená jemu
Dobrý deň, v prvom rade je potrebné uviesť, že v každom konaní, v ktorom súd rozhoduje o maloletom dieťati musí súd ako prvoradé zohľadniť najlepší záujem tohto maloletého dieťaťa. Z toho dôvodu, ak by aj otec podal napr. o rok alebo o dva roky návrh na zmenu starostlivosti, súd by skúmal, či by taká zmena bola v najlepšom záujme maloletého dieťaťa. Jednak by súd skúmal výchovné prostredie u Vás a tiež výchovné prostredie u otca. Ďalej by sa súd zameral na skúmanie toho, akým spôsobom ste sa doteraz starali o maloleté dieťa Vy a aké má otec predpoklady na to, aby poskytol maloletému dieťaťu adekvátnu starostlivosť. Súd by skúmal, či otec dokáže vôbec poskytnúť potrebnú starostlivosť maloletému dieťaťu v útlom veku, najmä s prihliadnutím na jeho zdravotné problémy. Je potrebné uviesť, že súdy sa prikláňajú skôr k tomu, že v útlom veku (do 3-4 rokov) dokážu lepšie poskytnúť potrebnú starostlivosť matky než otcovia. Preto ak aj súdy schvália striedavú osobnú starostlivosť, stáva sa to u detí vo vyššom veku. Plňte si svedomito svoje rodičovské povinnosti, čo Vám v budúcom súdnom konaní výrazne pomôže v tom, aby maloleté dieťa nebolo zverené jemu do starostlivosti (nebude môcť argumentovať, že ste sa zle starali o maloletú).
Zverenie dieťaťa otcovi
Ako dosiahnuť zverenie dieťaťa do výchovy?
Zverenie do striedavej starostlivosti